laion/Wikipedia-Exotic huggingface dataset:
ავსტრიის მონარქების სია

ავსტრიის მონარქების სიაში წარმოდგენილია იმ ადამიანთა სია, რომლებიც მართავდნენ ავსტრიას. თავდაპირველად მათ მარკგრაფების, შემდეგში ჰერცოგების, შემდეგ ერცჰერცოგების, საბოლოოდ კი იმპერატორების წოდება ჰქონდათ. უმეტესწილად ავსტრიელი მონარქები ასევე ატარებდნენ საღვთო რომის იმპერიის, უნგრეთის, გალიციის, ბოჰემიის, ხორვატიის, მილანის, ნიდერლანდების, ნეაპოლის, სიცილიის, ხორვატიის და კიდევ სხვა მრავალი სახელმწიფოს მეთაურის წოდებას. ასევე უნდა აღინიშნოს, რომ მთელი ისტორიის მანძილზე, ავსტრიის მხოლოდ ერთი მონარქი იყო ქალი. მიუხედავად ორი ცოლის შერთვისა, ფრიდრიხ II უშვილოდ დაიღუპა, რის გამოც ავსტრიის ტახტისათვის დიდი ბრძოლა ატყდა ბადენის, გერმანიის, ბოჰემიისა და მორავიის მმართველებს შორის, რომელშიც 1278 წელს გაიმარჯვა გერმანიის მეფე რუდოლფ I-მა, ჰაბსბურგთა დინასტიიდან. ავსტრიის კონსორტების სია უნგრეთის მონარქების სია საღვთო რომის იმპერატორების სია
თეატრალურ-დეკორატიული ხელოვნება

თეატრალურ-დეკორატიული ხელოვნება, დეკორაციის, კოსტიუმის, განათების საშუალებით სპექტაკლის შექმნის ხელოვნება. თეატრალურ-დეკორატიული ხელოვნება რეჟისორს ეხმარება სპექტაკლის შინაარსის სრულყოფილად გახსნაში, დადგმის ემოციური მხარის გაძლიერებაში. თეატრალურ-დეკორატიული ხელოვნების განვითარება მჭიდროდ უკავშირდება თეატრისა და დრამატურგიის საერთო განვითარებას. თეატრალურ-დეკორატიული ხელოვნების ელემენტები (კოსტიუმი, ნიღბები, დეკორატიული ფარდები და სხვა) შედიოდა უძველეს ხალხურ წეს-ჩვეულებებში და თამაშებში. ძვ. ბერნულ თეატრში ძვ. წ. V საუკუნეში არსებობდა მოცულობითი დეკორაციები, შემდეგ ფერწერილიც შემოიღეს. ძვ. საბერძნეთის თეატრალურ-დეკორატიული ხელოვნების ტრადიციები აითვისეს ძვ. რომში, სადაც პირველად გამოიყენეს ფარდა. XIV საუკუნეში ჩამოყალიბდა იაპონურ ფეოდალურ-არისტოკრატიულ მუსიკალურ დრამებში სცენის უკანა კედელზე, ოქროსფერ ფონზე, გამოსახავდნენ ნაძვს - მრავალწლიანობის სიმბოლოს; მარცხნივ ორკექრისათვის განკუთვნილ ადგილას - სამ ნაძვს, XV საუკუნის დასასრულსა და XVI საუკუნის დასაწყისში იტალიაში, სადაც ახალი დრამატურგია ჩამოყალიბდა, გაჩნდა თეატრალური შენობის ახალი ტიპი, რომელმაც განსაზღვრა სცენის მოწყობის ხასიათი. თეატრალურ გაფორმებაში მონაწილეობდნენ უდიდესი მხატვრები - ლეონარდო და ვინჩი, რაფაელი, ა. მანტენია, ფ. ბრუნელესკი და სხვა. შეიქმნა პერსპექტიული დეკორაციები, რომელსაც ხატავდნენ ჩ არჩოზე გადაჭიმულ ტილოზე. დეკორაციების ცალკეულ ნაწილებს ხისგან აკეღბდნენ (სახლის სახურავეიმ აივნები, სამრეკლოები და სხვა). ცნობილმა იტალიელმა დეკორატორმა და არქიტექტორმა ს. სერლიომ გამოიმუშავა დეკორაციის 3 ტიპი: ტაძრები, სასახლეები, თარები - ტრაგედიისათვის; ქალაქის მოედანი საცხოვრებელი სახლებით, დუქნებით, სასტუმროებით - კომედიისათვის; ტყის პეიზაჟი - პასტორალისათვის. ამ ეპოქის თეატრალურ-დეკორატიული ხელოვნებისთვის დამახასიათებელია სინამდვილის კონკრეტული ასახვისაკენ სწრაფვა. ქართული საბჭოთა ენციკლოპედია, ტ. 4, თბ., 1979. — გვ. 623—624.
ნორვილ კერი

ნორვილ კელი (დ. 23 აგვისტო, 1993, ტორტოლა, ბრიტანეთის ვირჯინიის კუნძულები) — ბრიტანელი კალათბურთელი. ამჟამად იგი არის „ბასკეტ 86“-ის კალათბურთელი ფორვარდის პოზიციაზე. ნორვილ კელი დაიბადა 1993 წლის 23 აგვისტოს, ქალაქ ტორტოლაში, ბრიტანეთის ვირჯინიის კუნძულებზე. თავიდან დაკავებული იყო ფრენბურთით, მაგრამ მას შემდეგ რაც მისი ოჯახი საცხოვრებლად აშშ-ში გადმოვიდა გაუჩნდა ინტერესი კალათბურთის მიმართ და 2012 წელს გახდა სამხრეთ მისისისიპის კოლეჯის გუნდის წევრი. 2017 წლის 21 ივლისს ხელი მოაწერა კლუბ დენ ბოსხთან ნიდერლანდების საკალათბურთო ლიგაში. ↑ 1.0 1.1 „Norville Carey 3e buitenlandse speler“ (Dutch). Svthetitans.nl. 2017-07-21. დაარქივებულია ორიგინალიდან — 2017-10-24. ციტირების თარიღი: 2017-10-24.
გუგენჰაიმის მუზეუმი

ამ სახელწოდებით რამდენიმე მუზეუმი არსებობს: გუგენჰაიმის მუზეუმი (ნიუ-იორკი) გუგენჰაიმის მუზეუმი (ბილბაო) პეგი გუგენჰაიმის კოლექცია (ვენეცია) დოიჩე გუგენჰაიმ ბერლინი გუგენჰაიმის ერმიტაჟის მუზეუმი (ლას-ვეგასი) გუგენჰაიმის მუზეუმი (გუადალახარა) გუგენჰაიმის მუზეუმი (აბუ-დაბი) სოლომონ გუგენჰაიმის ფონდი
თეატრი (მრავალმნიშვნელოვანი)

თეატრი შეიძლება აღნიშნავდეს: თეატრი  — ხელოვნების დარგი „თეატრი“ — ქართული გაზეთი „თეატრი“ — ქართული ჟურნალი
მოსული (ზაქათალა)

მოსული (აზერ. Mosul) — სოფელი აზერბაიჯანში, ზაქათალის რაიონში. მოსახლეობის რაოდენობა — 3,009 კაცი. მოსული GEOnet სახელების სერვერზე ↑ http://www.azerpost.az/?options=content&id=188
მიუჯაქბინა

მიუჯაქბინა (აზერ. Mücəkbinə) — სოფელი აზერბაიჯანში, ზაქათალის რაიონში. მიუჯაქბინა GEOnet სახელების სერვერზე
მუღანლი (ზაქათალა)

მუღანლი (აზერ. Muğanlı) — სოფელი აზერბაიჯანში, ზაქათალის რაიონში. მოსახლეობის რაოდენობა — 2,466 კაცი. მუღანლი GEOnet სახელების სერვერზე
მუხახი

მუხახი (აზერ. Muxax) — სოფელი აზერბაიჯანში, ზაქათალის რაიონში. მოსახლეობის რაოდენობა — 7,236 კაცი. მუხახი GEOnet სახელების სერვერზე
ჰიოითალა

ჰიოითალა (აზერ. Höytala) — სოფელი აზერბაიჯანში, ზაქათალის რაიონში. ჰიოითალა GEOnet სახელების სერვერზე
ფადარ-ჩალა

ფადარ-ჩალა (აზერ. Padar-Chala) — სოფელი აზერბაიჯანში, ზაქათალის რაიონში. ფადარ-ჩალა GEOnet სახელების სერვერზე
ფაშანი

ფაშანი (აზერ. Paşan) — სოფელი აზერბაიჯანში, ზაქათალის რაიონში. ფაშანი GEOnet სახელების სერვერზე
კრეიგ არმსტრონგი

კრეიგ არმსტრონგი (* 1958 (1959), გლაზგო, შოტლანდია) — შოტლანდიელი კომპოზიტორი, თანამედროვე საორკესტრო მუსიკის, ელექტრონიკის და კინოფილმების მუსიკის ავტორი. არმსტრონგს ბევრი ფილმის მუსიკაზე უმუშავია, რომელთა შორისაა: "მულენ რუჟი", "რეი", "რომეო და ჯულიეტა" და ბევრი სხვა. გამოშვებული აქვს კრიტიკოსების უმაღლესი შეფასების მქონე ოთხი სოლო ალბომი. ამასგარდა, იგი ტრიოს "The Dolls"-ის პიანისტია. ოფიციალური საიტი Craig Armstrong Online დაარქივებული 2016-09-27 საიტზე Wayback Machine. Craig Armstrong კინოფილმების ინტერნეტ-მონაცემთა ბაზაში
ვარდოსანიძე

საკუთარი სახელი ვარდოსანიძე შეიძლება აღნიშნავდეს ერთ-ერთ შემდეგ პიროვნებას: დავით ვარდოსანიძე — ქართველი ბიოლოგი იაგო ვარდოსანიძე — ქართველი ჟურნალისტი, მთარგმნელი ლადო ვარდოსანიძე — ქართველი არქიტექტორ-ურბანისტი ლევან ვარდოსანიძე — ქართველი ინჟინერი, პოლიტიკოსი ლევან ვარდოსანიძე — ქართველი მოქანდაკე სერგო ვარდოსანიძე — ქართველი ისტორიკოსი
გიგი გიგიაძე

გიგი გიგიაძე (დ. 11 აპრილი, 1978) — ქართველი დიპლომატი, საქართველოს საგანგებო და სრულუფლებიანი ელჩი დანიის სამეფოსა და ისლანდიაში. გიგი გიგიაძე დაიბადა 1978 წლის 11 აპრილს. 2001 წელს დაამთავრა თბილსისი სახელმწიფო უნივერსიტეტი საერთაშორისო ურთიერთობების სპეციალობით. 2000 წლიდან მუშაობს საქართველოს საგარეო საქმეთა სამინისტროში: 2000 წელს იყო საგარეო პოლიტიკის კვლევისა და ანალიზის ცენტრის ატაშე, 2000-2001 წლებში — პირველი ევროპული დეპარტამენტის მე-3 მდივანი, 2001-2003 წლებში იკავებდა პირველი ევროპული დეპარტამენტის მრჩეველის თანამდებობას. 2003-2006 წლებში გიგიაძე იყო მრჩეველი საბერძნეთში მდებარე საქართველოს საელჩოში. 2006-2007 წლებში საბერძნეთისა და ხორვატიის რესპუბლიკის საქართველოს საელჩოს მრჩეველი. 2007-2008 წლებში იყო ევროპულ საქმეთა დეპარტამენტის მრჩეველი. 2008-2009 წლებში იკავებდა ევროპულ საქმეთა დეპარტამენტის პირველი ევროპული სამმართველოს უფროსის თანამდებობას. 2009-2010 წლებში იყო ევროპულ საქმეთა დეპარტამენტის დირექტორის მოადგილე. 2010 წელს მიენიჭა საგანგებო და სრულუფლებიანი დესპანის დიპლომატიური რანგი. 2010-2012 წლებში იკავებდა ევროპულ საქმეთა დეპარტამენტის დირექტორის პოსტს. 2012-2014 წლებში იყო საქართველოს საელჩოში საგანგებო და სრულუფლებიანი დესპანი გერმანიაში; 2013-2014 წლებში კი — ამავე რესპუბლიკის საელჩოში საქმეთა დროებითი რწმუნეუბლი. 2014-2016 წლებში იყო საქართველოს საგარეო საქმეთა მინისტრის მოადგილე. 2017 წლიდან არის საქართველოს საგანგებო და სრულუფლებიანი ელჩი დანიის სამეფოსა და ისლანდიაში. ამავე წლის 17 ივლისს მიენიჭა საგანგებო და სრულუფლებიანი ელჩის უმაღლესი დიპლომატიური რანგი. გიგი გიგიაძე — საქართველოს ბიოგრაფიული ლექსიკონი საქართველოს საელჩოს ვებ-გვერდი დანიის სამეფოში (ქართულად)
თეატრი (გაზეთი)

„თეატრი“ — ქართული ყოველკვირეული სამხატვრო-ლიტერატურული გაზეთი. პირველი თეატრალური ბეჭდვითი ორგანო (1885–1891). დამაარსებელი, გამომცემელი და პირველი რედაქტორი (1885, 14 ივლისი — 1886, 8 ივნისი და 1886, 28 სექტემბერი — 1887, 15 თებერვალი) იყო მსახიობი ვასო აბაშიძე. შემდეგ წლებში გაზეთს რედაქტორობდნენ ვ. გუნია (1886, 15 იანვარი — 1886 21 სექტემბერი), ალექსანდრე ნებიერიძე (1887, 22 მარტი — 1891, 20 მარტი). პირველი ნომერი გამოვიდა 1855 წლის 14 ივლისს. სულ გამოვიდა 185 ნომერი. „თეატრში“ იბეჭდებოდა ვ. აბაშიძის, ვ. გუნიას, დავით კეზელის (დ. სოსლანის), ი. ჯაჯანაშვილისა და სხვების სტატიები მსახიობის, რეჟისორის ოსტატობაზე, ქართული თეატრის ისტორიაზე, მეზობელ ერთა თეატრებზე. რეცენზიები სპექტაკლებზე, პიესები, მოთხრობები, ლექსები და სხვა, ქვეყნდებოდა აკაკი წერეთლის, ვაჟა-ფშაველას, შიო ქუჩუკაშვილის (მღვიმელის), ანტონ ფურცელაძის, ალექსანდრე ყაზბეგის და სხვათა ნაწარმოებები. იბეჭდებოდა აგრეთვე პუბლიცისტური წერილები საქართველოს სოციალურ-პოლიტიკურ და კულტურულ საკითხებზე. „თეატრი“ იყო პირველი დასურათებული გაზეთი, რომელშიც თანამშრომლობდნენ მხატვრები ალექსანდრე ბერიძე, გრიგოლ ტატიშვილი და სხვა. სულ გამოვიდა შემდეგი ნომრები: 1885 წ. № 1 (14/VII) — № 19 (19/XII) 1886 წ.№ 1 (იანვ.) — № 50 (27/XII) 1887 წ. № 1 (იანვ.) – № 13 — 14 (აპრ.); თითო 32 გვ. 1888 წ. № 15 (?) — № 50 (25/XII); თითო 16 გვ. 1889 წ. № 1 (1/I) — № 50 (20/XII); თითო 16 გვ. 1890 წ. № 1 (?) — № 15 (?) ქვარიანი თ., გაზეთი „თეატრი“, თბ., 1974; ქვარიანი თ., ქართული საბჭოთა ენციკლოპედია, ტ. 4, თბ., 1979. — გვ. 628. ↑ ქართული პერიოდიკის ბიბლიოგრაფია : 1819–1845 / შემდგ. გ. ი. ბაქრაძე, რედ. ვ. ი. ეგნატაშვილი, თბ., 1947. — გვ. 10.
თეატრი და ცხოვრება

„თეატრი და ცხოვრება“ — ქართული ყოველკვირეული თეატრალურ-ლიტერატურული ჟურნალი. გამოდიოდა 1910, 1914–1920, 1923–1926 თბილისში. მისი დამაარსებელი და რედაქტორ -გამომცემელი იყო იოსებ იმედაშვილი. ჟურნალში თანამშრომლობდნენ შ. დადიანი, ი. გომართლი, ს. ხუნდაძე, კ. ყიფიანი, ი. ვართაგავა, კ. მესხი, ს. სუმბათაშვილ-იუჟინი, ი. გრიშაშვილი, ვ. კოტეტიშვილი, ს. ახმეტელი და სხვა. იბეჭდებოდა ახალი პიესები, სტატიები თეატრის ისტორიისა და თეორისს საკითხებზე, მსახიობთა აღზრდაზე, რეჟისორის ოსტატობაზე, მსახიობისა და მაყურებლის ურთიერთობაზე. რეცენზიები სპექტაკლებზე, აგრეთვე ლიტერატურული და იუმორისტული ხასიათის წერილები და კარიკატურები. ქვარიანი თ., ქართული საბჭოთა ენციკლოპედია, ტ. 4, თბ., 1979. — გვ. 628. ჟურნალის გაციფრებული კოლექცია
P

P, p — ლათინური ანბანის მეთექვსმეტე ასო. სემიტური Pê (პირი), ისევე როგორც ბერძნული Π ან π (პი), და ეტრუსკული და ლათინური ასოები წარმოებული ყოფილი ანბანისგან ყველა გამოსახავდა /p/ ბგერას. კომპიუტერის კლავიატურაზე წარმოადგენს შემდეგი სიმბოლოების ერთობლიობას: P —   Alt  +  0   0   8   0  p —   Alt  +  0   1   1   2  Graphemica (P) Graphemica (p)
მირძა კემპე

მირძა კემპე (მოგვიანებით ნაიაკოვსკა) (ლატვ. Mirdza Ķempe; დ. 9 თებერვალი, 1907 — გ. 12 აპრილი, 1974) — ლატვიელი პოეტი, მწერალი და მასწავლებელი. ლატვიის სსრ-ის სახალხო პოეტი, (1967), ლატვიისა და სსრკ-ის სახელმწიფო პრემიების ლაურეატი (1967), შრომის წითელი დროშის ორდენის კავალერი (1961). მირძა კემპე დაიბადა მუშათა კლასის ოჯახში, ლიეპაიაში (ლატვია). 1915-1919 წლებში სწავლობდა ლიეპაიას პირველ დაწყებით სკოლაში. 1925 წელს დაამთავრა ლიეპაიას პირველი საშუალო სკოლა. მისი პირველი ლექსი „Ne jums!“ გამოქვეყნდა გაზეთ „Kurzemes Vārds“-ში 1923 წელს. იმავე წელს თარგმნა პუშკინის „მოცარტი და სალიერი“ ლატვიურ ენაზე. 1927 წელს ჩაირიცხა ლატვიის უნივერსიტეტში, რიგაში. ფულის სიმცირის გამო მირძას მოუწია უნივერსიტეტის დატოვება და 1928 წელს მუშაობა დაიწყო რადიოში. 1931 წელს დაქორწინდა ერიქს ადამსონსზე. მირძა კემპე თარგმნიდა ნამუშევრებს ინგლისური, რუსული, გერმანული, ესპანური და ფრანგული ენებიდან. მეორე მსოფლიო ომის დროს ევაკუირებული იქნა მოსკოვში. წერდა პიესებს, მინიატურებსა და ლექსებს. მირძა კემპე გარდაიცვალა 1974 წლის 12 აპრილს რიგაში. 1989 წლის 9 თებერვალს ლიეპაიაში გაიხსნა მირძა კემპეს მონუმენტი (არქიტექტორი ლიგიტა ულმანე), მოგვიანებით — რიგაში. ფსევდონიმების ენციკლოპედიური ლექსიკონი მირძა კემპე დაარქივებული 2016-03-04 საიტზე Wayback Machine. — Persons-info.com ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Кемпе Мирдза Яновна // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Undīne Adamaite. (28 September 2011) Melodrāma par "nepareizu" dzīvi. Izrāde Īsie zibsnīgie mirkļi Latvian. Diena. ციტირების თარიღი: 1 April 2012. ↑ Sandra Vensko (2010), "Karalienes saimes galds", Liepājas Vēstules Nr. 3 (Kurzemes Vārds): pp. 30–33
შლოკა

შლოკა (სანსკრ. श्लोक śloka ”ქება”, ასევე შეიძლება შეგვხდეს, როგორც სლოკა) - არის ინდური ლოცვის, ლექსის, ფრაზის, ანდაზის ან სახოტბო ჰიმნის ფორმა, რომელიც ჩვეულებრივ, განსაკუთრებული საზომით იწერება. ის სტოტრას ნაწილია. კლასიკურ (პოსტ-ვედურ) პოეზიაში ყველაზე გავრცელებული ფორმა არის ანუსტუბჰი, ოთხტერფიანი (პადიანი) ლექსი, რომელთაგან თითოეული რვამარცვლიანია. ანუსტუბჰი სანსკრიტზე დაწერილი ეპიკური ნაწარმოებების, "მაჰაბჰარატასა" და "რამაიანას" პირველადი სალექსო ფორმაა. ანუსტუბჰის, როგორც ტერმინის, გამოყენებას უპირატესობა მიენიჭა "შლოკასთან" მიმართებაში.
ტეიჩი

ტეიჩი (ლატვ. Teiču dabas rezervāts) — ნაკრძალი აღმოსავლეთ ლატვიაში . ის გადაჭიმულია მადონას მხარეში ვარკლიანის მხარესა და კრუსტპილსის მხარეში. ტეიჩი შექმნილია 1982 წელს. მისი მიზანია დაიცვას ჭაობი, რომელიც ერთ-ერთი უდიდესია ლატვიასა და ბალტიისპირეთში. ნაკრძალი მოიცავს 19,779 ჰექტარს (48,870 აკრი), რომლის 13,681 ჰექტარი (33,810 აკრი) შედგება ტეიჩის ჭაობისგან. ნოტიო ადგილებში 18 პატარა ტბაა ჩამოყალიბებული. ტყეებს ამ ტერიტორიაზე 3,729 ჰექტარი (9,210 აკრი) უკავია. ტეიჩის ნაკრძალი ქმნის ერთ-ერთ უმსხვილეს ეკოსისტემას ბალტიისპირეთიში. ლატვიაში მხოლოდ ოთხი ასეთი ნაკრძალია (სულ 683 სპეციალურად დაცული ტერიტორიებიდან). ის არის ევროკავშირის მასშტაბით „natura2000“-ის წევრი. დაყოფილია ორ ნაწილად, რეგულირებადი დაშვების არეალი და შეზღუდული მისასვლელი ტერიტორია. აკრძალული დაშვების ფართობის ხელმისაწვდომობა ჩვეულებრივ აკრძალულია; სამეცნიერო მიზნებისთვის მხოლოდ ვიზიტების განხორციელება შეიძლება ჩატარდეს და მოითხოვს შესაბამისი ორგანოს ნებართვას. რეგულირებადი დაშვების არეალის ხელმისაწვდომობა შესაძლებელია წელიწადში (1 ივნისიდან 31 ოქტომბრის ჩათვლით), იმ შემთხვევაში, თუ სტუმრებს თან ახლავთ სათანადო რწმუნებული. მის რეზერვში განლაგებულია იშვიათი ან საფრთხის ქვეშ მყოფი სახეობები, მათ შორის 38 სახეობის მცენარე და გვიმრანაირნი და 24 სახეობის ხავსი. ეს ადგილი მნიშვნელოვანია ცხოველებისთვის, ასევე უხერხემლოებისათვის. წარმოადგენს საერთაშორისო მნიშვნელობის ლოკალიზაციას, როგორც მიგრირებადი, ისე სეზონური ფრინველებისთვის. ლატვიის ჭაობში მცხოვრები ფრინველთა უმრავლესობის ნიმუში შეიძლება მოიძებნოს ამ ტერიტორიაზე, მაგალითად წეროები და ბატები. ↑ Teiču dabas rezervāts Latvian. Latvian Nature Conservation Agency. ციტირების თარიღი: 21 May 2015 ↑ Teici Nature Reserve. Visit Latvia. დაარქივებულია ორიგინალიდან — 3 November 2012. ციტირების თარიღი: 21 May 2015
ფერმის პარადოქსი

ფერმის პარადოქსი ეხება აშკარა წინააღმდეგობას არამიწიერი სიცოცხლის არსებობის არანაირ მტკიცებულებასა და მისი დიდი ალბათობას შორის. ამ მოვლენას სახელი მეცნიერ ენრიკო ფერმის პატივსაცემად უწოდეს. ენრიკო ფერმისა და მაიკლ ჰარტის მიერ გამოთქმული არგუმენტები შემდეგია: გალაქტიკაში მილიარდობით ვარსკვლავია, რომლებიც ჰგვანან მზეს და მათი დიდი ნაწილი მზის სისტემაზე რამდენიმე მილიარდი წლით უფრო ასაკოვანია. დიდი ალბათობით ზოგ ამ ვარკვლავს გარშემოუვლის დედამიწის მსგავსი პლანეტები და მათგან ზოგზე შეიძლება არსებობდეს განვითარებული ინტელექტუალური სიცოცხლის ფორმები. ზოგს ამ ცივილიზაციებთაგან შესაძლოა გამოგონებული ჰქონდეს ვარსკვლავთაშორისი მოგზაურობა, რასაც დედამიწაზე მცხოვრებნი ახლა ვცდილობთ. დღესდღეობით ჩვენს მიერ ნავარაუდები ვარსკვლავთაშორისი მოგზაურობის დაბალი სიჩქარის გათვალისწინებითაც კი, ირმის ნახტომის გალაქტიკის მთლიანად გასვლას რამდენიმე მილიონი წელი სჭირდება. ამ მსჯელობის თანახმად, დედამიწა უცხოპლანეტელების მიერ უკვე მონახულებული უნდა იყოს. ამ ყველაფერს ფერმის სახელს უკავშირებენ მისი ერთ-ერთი შემთხვევითი საუბრის გამო, რომელიც გაიმართა 1950 წლის ზაფხულს მის ფიზიკოს კოლეგებთან ერთად. სასადალოდ მიმავალნი განიხილავდნენ ბოლოდროინდელ ცნობებს ფრინავი თეფშების შესახებ და შესაძლებლობას სინათლის სიჩქარეზე სწრაფი მოგზაურობისა. საუბრისას სხვა თემებსაც შეეხნენ, სანამ საუზმის დროს ფერმიმ უცბად არ თქვა, "სად არიან ისინი?". მრავალჯერ უცდიათ ფერმის პარადოქსის ახსნა. ძირითადად მიიჩნევენ, რომ ან აზროვნების შესაძლებლობის მქონე უცხოპლანეტელები ძალიან დიდი იშვიათობაა, ანდა გვთავაზობენ მიზეზებს, თუ რატომ არ დაუკავშირდნენ ან მოინახულეს მსგავმა ცივილიზაციებმა პლანეტა დედამიწა.
იეგრიჩკა (ეროვნული პარკი)

იეგრიჩკა (სერბ. Парк природе Јегричка) — ბუნებრივი პარკი სერბეთში. განლაგებულია ვოევოდინის ავტონომიური მხარის ბაჩკა-პალანკის, ტემერინის, ვრბასისა და ჟაბალის თემიების ტერიტორიაზე. მოიცავს 11 144 ჰა და 81 არის ფართობის მიწის ნაკვეთს. იმყოფება სახელმწიფო დაცვის ქვეშ როგორც III კატეგორიის ნიშნიანი ობიექტი. ამავე დროს, IUCN-ის შესაბამის კლასიფიკაციაში არის V კატეგორიის ობიექტი (დაცული ლანდშაფტი/აკვატორია). მდებარეობს ამავე დასახელების მდინარის შუა დინებაზე. იმყოფება საფრთხის ქვეშ სხვადასხვა პირობებიდან გამომდინარე: მყარი ნარჩენებით დაბინძურება, ჩამდინარე წყლები, ლერწმის ჭრა და წვა, პესტიციდები მიმდებარე მინდვრებიდან და ბრაკონიერობა. ↑ Парк природе Јегричка — површина. Eko.vojvodina.gov.rs. ციტირების თარიღი: 30. 4. 2012..[მკვდარი ბმული] ↑ Парк природе Јегричка — степен заштите. Eko.vojvodina.gov.rs. ციტირების თარიღი: 30. 4. 2012..[მკვდარი ბმული] ↑ Парк природе Јегричка — категорисање. Eko.vojvodina.gov.rs. ციტირების თარიღი: 30. 4. 2012..[მკვდარი ბმული] ↑ "Park prirode prepušten nemaru", Politika, 11 February 2011
Q

Q, q — ლათინური ანბანის მეჩვიდმეტე ასო. სემიტური ბგერა „ქოპ“ (სავარაუდოდ მატყლის თოკი, და ნასესხები ეგვიპტური იეროგლიფისგან) იყო /q/ (უხმო, ქართულის შესატყვისი „ყ“), ბგერა, რომელიც ჩვეულებრივ გვხვდება სემიტურ ენებში, მაგრამ არ არსებობს უმრავლესობა ინდოევროპულ ენებში. ბერძნულში, ნიშანი ქოპა Ϙ სავარაუდოდ აღნიშნავდა რამდენიმე ბგერას, მათ შორის /kʷ/ და /kʷʰ/. გვიანდელი ჟღერადობის ცვლილებების შედეგად ეს ბგერები ბერძნულში შეიცვალა შესაბამისად /p/ და /pʰ/-ით. შესაბამისად, ქოპამ ტრანსფორმაცია განიცადა ორ ასოდ: ქოპა, რომელიც მხოლოდ რიცხვს აღნიშნავდა, და ფი Φ, რომელიც ქართულ „ფ“-ს უახლოვდება და თანამედროვე ბერძნულში /f/ გამოითქმის. ეტრუსკელები Q-ს იყენებდნენ მხოლოდ V-სთან ბგერის /kʷ/ გადმოსაცემად. კომპიუტერის კლავიატურაზე წარმოადგენს შემდეგი სიმბოლოების ერთობლიობას: Q —   Alt  +  0   0   8   1  q —   Alt  +  0   1   1   3  Graphemica (Q) Graphemica (q)
R

R, r — ლათინური ანბანის მეთვრამეტე ასო. თავდაპირველი სემიტური ასო სავარაუდოდ თავის აღმნიშვნელი ეგვიტრური ეიროგლიფის (გამოითქმის ტ-პ) გავლენით შეიქმნა, მაგრამ სემიტურში აღნიშნავდა /r/ ბგერას, ვინაიდან მათ ენაში სიტყვა „თავი“ იყო „რეშ“ (ასევე ამ ასოს სახელი). ის განვითარდა ბერძნულ P ῥῶ (რო) და ლათინურ R-ში. შესაძლოა ზოგიერთ ეტრუსკულ და დასავლეთ ბერძნულ ფორმებში ამ ასოს დაემატა მახვილი, რათა ის განესხვავებინათ P-ს გვიანდელი ფორმისგან. კომპიუტერის კლავიატურაზე წარმოადგენს შემდეგი სიმბოლოების ერთობლიობას: R —   Alt  +  0   0   8   2  r —   Alt  +  0   1   1   4  Graphemica (R) Graphemica (r)
გიორგი გაჩეჩილაძე (მრავალმნიშვნელოვანი)

გიორგი გაჩეჩილაძე შეიძლება აღნიშნავდეს: გიორგი გაჩეჩილაძე — პოლიტიკოსი გიორგი გაჩეჩილაძე — რეჟისორი გიორგი გაჩეჩილაძე — ლიტერატურათმცოდნე; გიორგი გაჩეჩილაძე — უცნობი
ლავრენტი ქართველიშვილი

ლავრენტი იოსების ძე ქართველიშვილი (დ. 28 აპრილი [ძვ. სტ. 16 აპრილი], 1880, სოფ. იანეთი, ქუთაისის გუბერნია — გ. 22 აგვისტო, 1938, მოსკოვი) — ქართველი ბოლშევიკი, რევოლუციონერი, პარტიული მოღვაწე. დაიბადა 1880 წელს, სოფელ იანეთში, გლეხის ოჯახში. 1910-1914 წლებში სწავლობდა კიევის კომერციულ ინსტიტუტში. სტუდენტურ რევოლუციურ მოძრაობაში მონაწილეობისთვის დააპატიმრეს და 1914 წელს სარატოვის ოლქში გადაასახლეს. 1917-1918 წლებში უკრაინის კომუნისტური პარტიის შექმნის ერთ-ერთი ორგანიზატორი. საქართველოს მწერალთა კავშირის მთავარი ორგანოს ჟურნალის, "მნათობის" პირველი რედაქტორი. მონაწილეობდა რუსეთის სამოქალაქო ომში. 1929 წელს იყო უკრაინის კპ ცკ-ის მეორე მდივანი. 1931 წლის 11 სექტემბრიდან 14 ნოემბრამდე საქართველოს სსრ კომუნისტური პარტიის ცკ-ის პირველი მდივნის პოსტი ეკავა. სხვადასხვა წლებში პარტიულ თანამდებობებზე მუშაობდა დასავლეთ ციმბირში, შორეულ აღმოსავლეთში, უკრაინაში. 1937 წელს ბრალი დასდეს მემარჯვენეთა კონტრრევოლუციური, დივერსიულ-მავნებლური ორგანიზაციის წევრობაში. 1938 წელს დახვრიტეს. 1956 წელს მოხდა მისი რეაბილიტაცია. ქართული საბჭოთა ენციკლოპედია, ტ. 10, თბ., 1986. — გვ. 463. ↑ ლავრენტიევი (ქართველიშვილი) ლავრენტი იოსების ძე.
ლევან ბუიშვილი

ლევან ბუიშვილი (დ. 24 აპრილი, 1933, ვორონეჟი, რსფსრ, სსრკ — გ. 1996) — ქართველი მეცნიერი და ფიზიკოსი. ლევან ბუიშვილი დაიბადა 1933 წლის 24 აპრილს, ქალაქ ვორონეჟში. 1956 წელს დაამთავრა თბილისის სახელმწიფო უნივერსიტეტი. 1959–1962 წლებში იგი მუშაობდა საქართველოს მეცნიერებათა აკადემიის ფიზიკის ინსტიტუტში, ხოლო 1962–1966 წლებში მუშაობდა საქართველოს მეცნიერებათა აკადემიის კიბერნეტიკის ინსტიტუტში. 1966–1973 წლებში იგი მუშაობდა ნახევრადგამტარული ხელსაწყოების ფიზიკის სამეცნიერო–კვლევით ინსტიტუტში. 1973 წლიდან 1996 წლამდე იგი მუშაობდა საქართველოს მეცნიერებათა აკადემიის ფიზიკის ინსტიტუტში. 1977 წელს მან მიიღო საქართველოს სახელმწიფო პრემია, მყარი სხეულების მაგნიტური რეზონანსის თეორიაში შრომათა ციკლისათვის, ხოლო 1985 წელს იგი გახდა საქართველოს მეცნიერებათა დამსახურებული მოღვაწე მისი ნაშრომები ეხება პარამაგნიტური სპინური სისტემის სტატისტიკურ თეორიას. 1983 წლიდან იგი იყო საქართველოს მეცნიერებათა აკადემიის წევრ–კორესპონდენტი, ხოლო 1993 წლიდან საქართველოს მეცნიერებათა აკადემიის აკადემიკოსი. ლევან ბუიშვილი — საქართველოს ბიოგრაფიული ლექსიკონი ენციკლოპედია „საქართველო“, ტომი I, გამოვიდა 1997 წელს
ვაგიშ შასტრი

ვაგიშ შასტრი (აგრეთვე ცნობილი როგორც ბ პ ტ ვაგიშ შასტრი) (დ. 24 ივლისი, 1934, ხურაი, საგარი, ინდოეთი) — საერთაშორისო მნიშვნელობის სანსკრიტის სპეციალისტი, გამოჩენილი ლინგვისტი და იოგი. დაიბადა სოფელ ხურაიში, საგარის რაიონში, მადჰია პრადეშში, 1934 წელს. თავდაპირველად განათლება ხურაიში მიიღო, ხოლო შემდეგ სწავლა ვრინდავანსა და ბენარესში გააგრძელა. 1959 წელს მან პედაგოგიური მოღვაწეობა დაიწყო და ვარანასში, ტიკმანის სანსკრიტის კოლეჯში სანსკრიტის შესახებ ლექციებს კითხულობდა. 1970 წელს იგი ვარანასში სამპურნანანდის სანსკრიტის უნივერსიტეტის კვლევითი ინსტიტუტის ხელმძღვანელი და პროფესორი გახდა. ამ პრესტიჟულ აკადემიურ თანამდებობაზე მან სამი ათეული წელი დაჰყო. მას მიღებული აქვს მაგისტრის წოდება — ვიაკარანა აჩარია (1959); დოქტორის ხარისხი ვიდიავარიდჰი გრამატიკასა და ისტორიულ ლინგვისტიკაში (1964) და ლიტერატურის დოქტორის წოდება ვაჩასპატი (1969) სამპურნანანდის სანსკრიტის უნივერსიტეტში. ვაგიშ შასტრი
თინათინ ბოკუჩავა

თინათინ (თინა) ბოკუჩავა (დ. 29 მაისი, 1983, თბილისი) — ქართველი იურისტი და პოლიტიკოსი. საქართველოს სამი მოწვევის (2012, 2016, 2020) პარლამენტის წევრი. 2024 წლის 8 ივნისიდან არის პოლიტიკური პარტია ერთიანი ნაციონალური მოძრაობის თავმჯდომარე. თინათინ ბოკუჩავა დაიბადა 1983 წლის 29 მაისს. 2009 წელს დაამთავრა ფლეთჩერის დიპლომატიისა და სამართლის სკოლა დიპლომატიისა და საერთაშორისო სამართლის სპეციალობით, შემდეგ კი სმიტის კოლეჯი აშშ-ში, პოლიტიკური მეცნიერების სპეციალობით. 2009-2011 წლებში მუშაობდა ეროვნულ-დემოკრატიულ ინსტიტუტში. 2011 წელს იყო საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის დირექტორის მოადგილე. 2012 წელს — სახელმწიფო აუდიტის სამსახურის გენერალური აუდიტორის მოადგილე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2013 წლიდან არის ერთიანი ნაციონალური მოძრაობის ქალთა ორგანიზაციის თავმჯდომარე. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. საქართველოს პარლამენტის გარემოს დაცვისა და ბუნებრივი რესურსების კომიტეტისა და ევროპასთან ინტეგრაციის კომიტეტის წევრი. 2016-2017 წლებში იყო დიასპორისა და კავკასიის საკითხთა კომიტეტის წევრი. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. თინათინ ბოკუჩავა — საქართველოს ბიოგრაფიული ლექსიკონი თინათინ ბოკუჩავა — საქართველოს პარლამენტის ოფიციალური საიტი (მოძველებული / არქივი / ახალი არქივი) ბიოგრაფია „ერთიანი ნაციონალური მოძრაობის“ ქალთა ფრთის საიტზე დაარქივებული 2020-10-23 საიტზე Wayback Machine. ↑ ლევან ხაბეიშვილი „ნაციონალური მოძრაობის“ თავმჯდომარის თანამდებობიდან გადადგა, მას თინა ბოკუჩავა შეცვლის. „პირველი არხი“, 8 ივნისი, 2024. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 20 დეკემბერი, 2020.